**Alpesi sí, Snowboard, Sífutó**

**Magyar Egyetemi - Főiskolai Országos Bajnokság (MEFOB)**

**2023.**

**A verseny célja:**

Hogy eldöntse „Magyarország 2022/2023. tanévi Egyetemi - Főiskolai Bajnoka” címeket, a hallgatók körében népszerűsítse a téli sportokat.

**Résztvevők:**

A MEFOB Általános Versenykiírás alapján:

A MEFS által meghirdetett hazai versenyeken a nemzeti felsőoktatásról szóló 2011. évi CCIV. törvény (Nftv.) mellékletében felsorolt felsőoktatási intézmények hallgatói, továbbá azok a magyar állampolgárok, akik külföldi felsőoktatási intézményben rendelkeznek hallgatói jogviszonnyal, valamint a hazai felsőoktatási intézményekben tanuló, külföldi állampolgársággal rendelkező hallgatók. A már végzett hallgatóknak az abszolutóriummegszerzésének évében és az azt követő naptári évben van indulási jogosultságuk.

**Időpont:** 2023. 01. 28.-02. 05.

**Helyszín:** Franciaország, Puy St Vincent

**Rendező:** A MEFS megbízásából a BGE Sportközpont

**Szervezők:** Naturell SE, SAEM Les Ecrins, Webvacation utazási kft.

**Versenyszámok:**

* Alpesi Sí: slalom, paralell slalom,
* Snowboard: slalom, paralell slalom, boardercross (gerincvédő, sisak)
* Sífutás 5km

A versenyszámok akkor kerülnek megrendezésre, ha 20fő nevez versenyszámonként és legalább öt egyetemről. A résztvevőknek rendelkezniük kell sí és snowboardra érvényes baleseti biztosítással.

**Értékelés: Az érvényes igazolással rendelkezőket külön díjazzuk.**

**Igazolás:**

A benevezett sportolók indulási jogosultságát és a kísérők létszámát a Versenybíróság ellenőrzi. Ennek során a csapatvezetők:

* A nevezés alapján diákigazolvánnyal és személyi igazolvánnyal igazolják (az első versenyszám előtt) a részt vevő sportolók személyazonosságát és a felsőoktatási státusát, továbbá - bemutatják az érvényes orvosi igazolást
* Igazolják a regisztrációs díj kötelezettség teljesítését
* Az ellenőrzött sportolók és kísérők az adott versenyre érvényes rajtengedélyt kapnak.

**Díjazás:**

1. hely: „Magyarország 2022/2023. tanév Egyetemi - Főiskolai Bajnoka” cím.

Minden versenyszám 1-3. helyezettje érem díjazásban részesül.

**Nevezés és nevezési határidő:** 2022. 12. 10.-ig norboard.team@gmail.com

A verseny helyszínén, illetve a nevezési határidőt követően 1000,- Ft/fő regisztrációs díjat kell fizetni.

Az eseményre való regisztráció alkalmával az alábbi adatok kerülnek rögzítésre: név, intézmény, Neptun-kód, születési dátum. A rendező fenti adatokat a versenyt követően átadja a MEFS-nek.

**Tervezett időrend:** 1.-2. nap edzés

 3. nap sí és snowboard paralell slalom

 4. nap sí óriásműlesiklás, sífutás

 5. nap snowboard cross

**Covid: https://konzuliszolgalat.kormany.hu/utazasi-tanacs**

ADATKEZELÉS

A MEFOB-on való részvétellel személyes adatait a MEFS számára adatkezelés céljából átadja, melyet a MEFS az Európai Parlament és a Tanács (EU) 2016/679 rendelete alapján kezel. Az adatok kezelése kizárólag a versenyeredmények nyilvántartása miatt, speciális és jogos érdekből történik.